Flervalgsoppgaver+som+arbeidskrav

Digitale tester som arbeidskrav

Automatiserte tester som arbeidskrav (obligatorisk aktivitet)
 * 1. NAVN (på aktivteten**)

Få studentene til å jobbe med fagstoffet igjennom hele semesteret og fram til eksamen, slik at de får innlært viktig stoff og repetert godt.
 * 2. FORMÅL (den pedagogiske hensikten med aktiviteten)**

De automatiserte testene foregår på læringsplattformen Blackboard og består av 10 spørsmål knyttet til aktuelt pensum. Det publiseres i alt 8 tester i løpet av semesteret, hvorav minst 5 av dem må være fullført for å få godkjent arbeidskrav i kurset og gå opp til eksamen. Testene publiseres med datostyring i læringsplattformen og rettes automatisk, men studentene får kun tilbakemelding på sin egen score (oppnådd poengsum). For å få godkjent testene må man oppnå minumum 20 % riktig svar (altså 2 av 10 spørsmål må være riktig besvart). Mange av spørsmålene er formulert slik at studentene må regne seg fram til riktig svar, og fullstendig tilbakemelding på løsning av oppgavene blir gitt i plenumsforelesning. Det er et poeng at vanskelighetsgraden øker med progresjonen igjennom kurset, da en stadig større del av pensum omfattes av testene etter hvert som man kommer lenger ut i semestere ("dryppsteinsgrottens pedagogikk").
 * 3. BESKRIVELSE (av aktivitet)**

Vår pilot studieåret 2009/2010 som prøvde ut automatiserte tester som arbeidskrav foregikk i kursene ”Finans- og økonomistyring” (1 og 2), som er et av de store, obligatoriske førsteårskusene på bachelorutdanningen i økonomi og administrasjon ved Handelshøyskolen BI. Se sammendrag av pilotrapport. Ca. 6000 studenter gjennomgikk opplegget. Innleveringsfristene for testene var lagt slik at levering foregikk før nytt emne skulle gjennomgås på forelesning. På denne måten ble studentene som hadde gjennomgått testene, nødvendigvis bedre forberedt til undervisningen enn de som ikke hadde gjennomgått tester. Siden studentene kun fikk tilbakemelding om sin egen score/oppnådd poengsum, ble de nødt til å delta på forelesningene for å få gjennomgang av oppgavene og konkret presentasjon av oppgaveløsning for de ulike spørsmålene.
 * 4. EKSEMPLER PÅ BRUK (vår piloterfaring og andres erfaringer)**

Den største fordelen med automatiserte tester er at verktøyet krever minimalt med administrasjon og er meget arbeidsbesparende når det først er utviklet. Spørsmål kan gjenbrukes og kopieres til flere kurs/klasser og selve retteprosessen foregår automatisk via læringsplattformen. En fordel med å gjøre testene obligatorisk i form av arbeidskrav, er at det ”tvinger” studentene til å komme i gang med pensum og jobbe jevnt utover i semesteret for å være sikker på å klare arbeidskravet. Erfaringen viste at mens det tidligere var ca. 20 % studentene som møtte forberedt til forelesning, var det nå ca. 80 % som møtte forberedt pga. at de hadde jobbet med testene.
 * 5. FORDELER (hvilke pedagogiske fortinn har metoden)**

I vår pilot var de kursansvarlige godt fornøyd med måten de automatiserte testene ble kombinert med øvrig undervisning på. Ved å holde tilbake riktig/galt-tilbakemelding på hvert enkelt spørsmål, løftet man dybdelæringen (veiledende oppgaveløsning) over til forelesningssalen, mens læringsplattformen tok seg av den administrative jobben med å administrere testene og holde orden på resultatene
 * 6. PASSER SAMMEN MED (hvilke andre typer aktiviteter passer den sammen med)**

Opplegget krever et tilfredsstillende oppgaveverktøy med rapporteringsmulighet for resultater på individnivå. De aller fleste i undervisningssektoren benytter læringsplattformens oppgaveverktøy til dette. De trengs faglig innsats for å utvikle og kvalitetssikre gode spørsmål (og svaralternativer dersom oppgavetypen er flervalgsspørsmål). I vår pilot satte de kursansvarlige seg veldig godt inn i læringsplattformens oppgaveverktøy for å finne fram til de optimale oppgavetypene for nettopp sitt fag. I finans og økonomistyring er det viktig å lære seg begreper og modeller og anvende disse i konkrete regneoppgaver, derfor ble det i hovedsak valgt ut spørsmålstyper som enten åpnet for flere riktige svar eller for helt åpne svar (fyll inn riktig tall. Pga. ikke tilfredsstillende rapportering fra læringsplattformens karakterbok, krevde det hos oss en del administrativ ressursbruk for å ta ut fullstendig rapport på hvem som hadde bestått arbeidskrav og ikke (karakterboka i Blackboard greide ikke å foreta automatisk godkjenning når 5 av 8 innleveringer var godkjent). Det krevdes også en del manuell opprydding i ikke fullførte testforsøk som blokkerte for tidligere godkjent-resultater (også en Blackboard-spesialitet).
 * 7. RESSURSBRUK (hva kreves av rom, tidsbruk lærer, materiell osv)**

Det er krevende å lage gode automatiserte tester, og det er viktig at fagansvarlig investerer både i den innholdsmessige utviklingen, men også i de ulike mulighetene som oppgaveverktøyet gir. Dersom man i tillegg ønsker å legge gode tilbakemeldinger inn i den automatiserte oppgaven, kreves enda mer forarbeid. Til gjengjeld slipper man da unna tilbakmeldingsarbeidet i etterkant.
 * 8. AWARENESS (hva skal vi være obs på med aktiviteten)**

Tenk igjennom formålet med de automatiserte testene. Er hensikten repetisjon, automatisert tilbakemelding eller, som i dette tilfellet, å få studentene til å jobbe underveis og være mer forberedt til forelesningene? Legg opp utviklingsarbeidet etter dette. Ikke overlat ”administrasjonen” av oppgaveverktøyet til andre – resultatet blir definitivt best nå fagansvarlig setter seg inn i oppgaveverktøyet og finner fram til de mest relevante spørsmålstypene og tilbakemeldingsmåtene. Dette er en del av det faglige utviklingsarbeidet!
 * 9. TIPS (diverse tips og gode råd for gjennomføring av aktivteten)**

Munkvold mfl.: //Nettbasert undervisning//. Kristiansand, Høyskoleforlaget 2008 Sirnes, S.-M.: //Flervalgsoppgaver – konstruksjon og analyse//. Bergen, Fagbokforlaget 2005 Svend Andreas Horgen: Tipsserie om digitale tester på egen blogg: []
 * 10. REFERANSER (lenker og referanser til forsking og praksis)**